cyanic-selkie/wikianc huggingface dataset:
Віцебская правінцыя
Правінцыя скасавана ў 1777 годзе паводле «Устанаўлення для кіравання губерняў Расійскай імперыі» (1775).
Чырвоная крэпасць у Дэлі
Чырвоная крэпасць, або Лал-Кі́ла (लाल किला) — фартыфікацыйнае збудаванне XVII — XIX стагоддзяў, помнік сусветнай спадчыны ў старой частцы Дэлі. Займае плошчу 49 га.
Гісторыя
Будаўніцтва Чырвонай крэпасці было распачата магольскім імператарам Шах-Джаханам у 1638 г. у сувязі з пераносам сталіцы з Агры ў Дэлі. Да 1857 г. яна выконвала функцыю рэзідэнцыі Вялікіх Маголаў. Пасля была перададзена адміністрацыі Брытанскай Індыі. Да 1905 г. брытанцы зруйнавалі дзве трэці ўнутраных пабудоў, узвялі ваенныя казармы, адрамантавалі муры.
У 1947 г. у Чырвонай крэпасці была абвешчана незалежнасць Індыі.
Славутыя мясціны
Частку Чырвонай крэпасці займае ваенны гарнізон, аднак яна адчынена для наведвальнікаў. Захаваліся муры і вежы крэпасці, знутры — ваенныя баракі брытанскіх войск, сажалкі для захавання пітной вады, аднак найбольшую каштоўнасць уяўляюць наступныя канструкцыі:
Ахова
У 2007 г. Лал-Кіла трапіла ў спіс сусветнай спадчыны ЮНЕСКА.
Швяйляны
Швяйля́ны (, Швейляны) — вёска ў Астравецкім раёне Гродзенскай вобласці. Уваходзіць у склад Гервяцкага сельсавета.
У 1940—1954 гадах цэнтр Швяйлянскага сельсавета.
Захар Барысавіч Лазінскі
Біяграфія
Сын ювеліра-гадзіншчыка. Скончыў камерцыйнае вучылішча ў Магілёве. Прымаў актыўны ўдзел у реврлюционной дзейнасці Магілёва з 1917 па 1921 гг (у снежні 18-га ўзначаліў аддзел адукацыі і аддзел агітацыі).
У 1921 пераехаў у Маскву. Скончыў Інстытут Чырвонай прафесуры ў 1926 г. З 1927 г. у Ленінградзе. Прафесар Ленінградскага інстытута філасофіі, літаратуры і гісторыі, старшы навуковы супрацоўнік Ленінградскага аддзялення Інстытута Гісторыі (ЛАІГ). Адказны рэдактар ​​часопіса «Ленінградскі сучаснік» (да 1936). У ліпені 1936 абвешчаны «ворагам народа», арыштаваны, расстраляны ў лістападзе таго ж года.
Кунцы (Бялыніцкі раён)
Ку́нцы (, Кунцы) — вёска ў Бялыніцкім раёне Магілёўскай вобласці. Уваходзіць у склад Машчаніцкага сельсавета.
Еўрапейскі тур PTC 2013/2014 – Этап 2 (снукер)
Еўрапейскі тур PTC 2013/2014 – Этап 2 (таксама вядомы як Адкрыты чэмпіянат Ротэрдама 2013) — прафесійны нізкарэйтынгавы турнір па снукеры, які праходзіў з 18 па 21 ліпеня 2013 года ў Topsport Centrum, у Ротэрдаме, Нідэрланды. Прызавы фонд турніру склаў €125,000, з якіх €25,000 атрымаў пераможца.
Канстанцін Андрэевіч Сумар
Канстанці́н Андрэ́евіч Су́мар (нар., в. Вічын Брэсцкай вобласці, БССР) — беларускі дзяржаўны дзеяч, былы Міністр па падатках і зборах Рэспублікі Беларусь (2001—2004), былы старшыня Брэсцкага аблвыканкама (2004—2014). Дэпутат Вярхоўнага Савета Рэспублікі Беларусь дванаццатага склікання, член Савета Рэспублікі Нацыянальнага сходу Рэспублікі Беларусь трэцяга і чацвёртага скліканняў.
Біяграфія
Скончыў у 1973 годзе Гродзенскі сельскагаспадарчы інстытут па спецыяльнасці «Вучоны-аграном», у 1987 годзе — Мінскую вышэйшую партыйную школу. Член-карэспандэнт БІА.
У 1971—1975 гадах працаваў галоўным аграномам, намеснікам старшыні калгаса «Шлях Леніна» Лунінецкага раёна.
У 1975—1981 гадах — старшыня калгаса «Світанак» Лунінецкага раёна.
У 1981—1991 гадах — першы намеснік старшыні выканаўчага камітэта Лунінецкага раённага Савета народных дэпутатаў, начальнік упраўлення сельскай гаспадаркі, другі, першы сакратар Брэсцкага райкама КПБ.
У 1991—1995 гадах — старшыня Брэсцкага раённага Савета народных дэпутатаў, старшыня Брэсцкага райвыканкама.
У 1996—1998 гадах — намеснік начальніка Службы кантролю Прэзідэнта Рэспублікі Беларусь, намеснік Старшыні Камітэта дзяржаўнага кантролю Рэспублікі Беларусь.
У 1998—2000 гадах — першы намеснік старшыні Мінскага аблвыканкама.
31 сакавіка 2000 года прызначаны Старшынёй Дзяржаўнага падатковага камітэта Рэспублікі Беларусь, з 24 верасня 2001 года, калі Падатковы камітэт быў рэфармаваны ў Міністэрства па падатках і зборах, быў прызначаны Міністрам.
9 сакавіка 2004 года прызначаны Старшынёй Брэсцкага аблвыканкама, а 27 снежня 2014 Указам Прэзідэнта быў вызвалены ад пасады.
19 кастрычніка 2012 года абраны членам Савета Рэспублікі Нацыянальнага сходу Рэспублікі Беларусь пятага склікання ад Брэсцкай вобласці (вылучаны ад Бярозаўскага раёна), член Пастаяннай камісіі Савета Рэспублікі Нацыянальнага сходу Рэспублікі Беларусь па міжнародных справах і нацыянальнай бяспецы.
Фінал Players Tour Championship 2012/2013 (снукер)
Фінал Players Tour Championship 2012/2013 (таксама вядомы як Players Tour Championship Grand Final 2013 і Dafabet Players Tour Championship Grand Final 2013 ад назвы спонсара) — прафесійны рэйтынгавы турнір па снукеры і выніковы турнір серыі PTC 2012/2013, які праходзіў з 12 па 17 сакавіка 2013 года на арэне «Bailey Allen Hall» у горадзе Голуэй, Ірландыя. Прызавы фонд турніру склаў £300,000, з якіх £100,000 атрымаў пераможца.
Пераможцам турніру стаў Дзін Цзюньхуэй, які перайграў на свяім шляху да тытула Эндру Хігінсана (4:3), Энтані Мак-Гіла (4:3), Марка Алена ў чвэрцьфінале (4:3), Курта Мэфліна ў паўфінальным матчы (4:0), а ў напружаным фінальным паядынку супраць Ніла Робертсана саступаў з лікам 0:3, аднак здолеў выйграць чатыры партыі запар і здабыць перамогу — 4:3. Такім чынам, 25-гадовы кітаец выйграў свой 11-ы прафесійны і шосты рэйтынгавы тытул у кар'еры, а таксама першае спаборніцтва за год (пасля перамогі на турніры Championship League ў сакавіку 2012 года). Апроч таго, гэтая перамога паспрыяла ўздыму Дзіна ў рэйтынгу з дзявятай пазіцыі на восьмую.
Рэйтынгавыя ачкі
Гранд-фінал PTC 2013 меў найменшае размеркаванне рэйтынгавых ачкоў з усіх рэйтынгавых турніраў сезона. Пераможца турніру атрымаў 3000 рэйтынгавых ачкоў. Пераможцы адкрытых чэмпіянатаў Аўстраліі і Уэльса, а таксама German Masters атрымлівалі па 5000 ачкоў, а чэмпіёны нізкарэйтынгавых спаборніцтваў серыі PTC атрымлівалі па 2000 ачкоў.
Удзельнікі
У Гранд-фінале PTC 2013 года прымалі ўдзел 24 снукерысты, якія займалі найвышэйшыя пазіцыі ў асобным рэйтынгу PTC, а таксама 8 снукерыстаў, якія займалі найвышэйшыя пазіцыі ў рэйтынгу азіяцкай серыі PTC. Пасеў гульцоў на турніры быў утвораны паводле сумы гэтых двух рэйтынгаў.
Дзін Цзюньхуэй заняў шостае месца ў рэйтынгу PTC, аднак атрымаў месца ў Гранд-фінале паводле вынікаў азіяцкай серыі, у рэйтынгу якой заняў трэцюю пазіцыю, а Стывен Лі, які заняў другое месца ў рэйтынгу азіяцкай серыі, быў адлучаны ад удзелу ва ўсіх прафесійных турнірах у сувязі з расследаваннем справы аб падазроных стаўках. Такім чынам, у Гранд-фінал патрапілі гульцы, якія займалі 25 найвышэйшых месцаў у рэйтынгу PTC (без уліку Дзіна), і гульцы, якія займалі 7 найвышэйшых месцаў у рэйтынгу азіяцкага PTC (без уліку Лі).
З снукерыстаў, якія ўваходзілі ў топ-32 афіцыйнага рэйтынгу перад пачаткам турніру, 12 не патрапілі ў Гранд-фінал: Шон Мёрфі, Мэцью Стывенс, Рыкі Уолдэн, Стывен Лі, Дамінік Дэйл, Раян Дэй, Майкл Холт, Маркус Кэмбэл, Роні О’Саліван, Пітэр Эбдан, Марк Кінг і Фергал О’Браен. З снукерыстаў, якія не ўваходзілі ў топ-32 сусветнага рэйтынгу, на турніры прынялі ўдзел Бэн Вуластан, Джэймі Бёрнэт, Сяа Гадун, Джэк Лісоўскі, Марк Джойс, Энтані Мак-Гіл, Альфрэд Бёрдэн, Род Лоўлер, Цаа Юйпэн, Курт Мэфлін, Джо Свэйл і Лі Хан.
На турніры ўдзельнічалі два аматары: Джо Свэйл, які заняў 18-е месца ў рэйтынгу PTC, і Лі Хан, які заняў чацвёртую пазіцыю ў рэйтынгу азіяцкай серыі.
Ніжэй прадстаўлена табліца з інфармацыяй пра ўсіх удзельнікаў спаборніцтва.
Брэйкі, вышэйшыя за 50 ачкоў
У 31 матчы Гранд-фіналу PTC гульцы аформілі 16 соценных брэйкаў. Колькасць брэйкаў, вышэйшых за 50 ачкоў, дасягнула 102 серый, што ў сярэднім азначае каля 3.3 паўсоценных серый у матчы.
Лідарам па колькасці соценных серый стаў пераможца Дзін Цзюньхуэй з васьмю сэнчуры-брэйкамі. Ён жа стаў і лідарам па колькасці серый «50+» з 16-цю брэйкамі, а фіналіст Ніл Робертсан выканаў 11 паўсоценных брэйкаў. У чвэрцьфінальным матчы супраць Марка Алена Дзін здзейсніў максімальны брэйк у 147 ачкоў.
Дземя
Катлавіна возера выцягнутая ў напрамку з поўначы на поўдзень. Схілы катлавіны ў заходняй частцы вышынёй да 5 м, астатнія да 22 м. Вакол возера забалочаная пойма. Берагі пераважна высокія і пясчаныя. Мелкаводдзе вузкае. Зона мелкаводдзя пясчаная. Астатнюю частку дна возера высцілае сапрапель. У паўднёвай частцы маецца востраў плошчай 1,6 га. На поўдні з возера выцякае ручай у раку Свольна.
У возеры водзяцца акунь, шчупак звычайны, лешч, плотка і іншыя віды рыб.
Элора
Эло́ра, ці Элура — населены пункт у заходняй частцы Індыі, штат Махараштра, за 15 км ад горада Аўрангабада.
Паблізу Элоры 34 высечаныя ў скале будыйскія, брахманскія і джайнскія храмы (VI—XIII стст.), у т.л. грандыёзны маналітны храм Кайласанатха (VIII ст.). Месца рэлігійнага паломніцтва і міжнароднага турызму. Храмы ў Элоры ўключаны ЮНЕСКА у спіс Сусветнай спадчыны.
Купленка (Бялыніцкі раён)
Ку́пленка (, Купленка) — былы пасёлак у Бялыніцкім раёне Магілёўскай вобласці. Уваходзіў у склад Машчаніцкага сельсавета.
Да 15 студзеня 1965 года пасёлак уваходзіў у склад Машчаніцкага сельсавета, да 22 лютага 2012 года — у склад Эсьмонскага сельсавета.
Ліквідаваны ў 2015 годзе.
Міхал Шымялевіч
Міхал Шымялевіч (Michał Szymielewicz;, в. Пеляса, цяпер Воранаўскі раён — ) — гісторык, лідскі краязнавец.
Біяграфія
Адукацыю пачаў ў Лідскім павятовым вучылішчы. У 1901 г. працаваў у Лідскай судова-міравой акрузе, канцылярыі з'езду міравых суддзяў, памочнікам сакратара. Як малады гісторык-аматар атрымаў грант ад гістарычнага таварыства для вучобы. У 1905—1908 гадах вучыўся ў Ягелонскім універсітэце ў Кракаве, атрымаўшы гістарычную адукацыю, вярнуўся ў Ліду.
Верагодна першай надрукаванай працай М. Шымялевіча была кніга «Горад Ліда і Лідскі замак» (1905). У 1927 годзе М. Шымялевіч выбіраецца ў Гарадскую раду ад Таварыства беларускай школы. У 1936—1939 гадах быў сябрам рэдакцыйна-выдавецкага камітэта газеты «Лідская зямля» («Ziemia Lidzka»), дзе апублікаваў каля 30-ці краязнаўчых артыкулаў.
У 1940 годзе Міхал Шымялевіч быў вывезены ў Казахстан, ягоны дом у Лідзе быў канфіскаваны. Найвялікшую каштоўнасць меў велізарны архіў гісторыка, адмыслова дасланыя ў Ліду выкладчыкі БДУ з Мінска пачалі займацца апрацоўкай архіва М. Шымялевіча. Архіў згарэў разам з цэнтрам горада ў 1941 годзе.
Міхал Шымялевіч цудам выжыў у высылцы. Пасля 1948 года жыў у Сопаце. Напісаў яшчэ некалькі каштоўных прац.
Хралы (Браслаўскі раён)
Хралы́ (, Хролы) — вёска ў Браслаўскім раёне Віцебскай вобласці. Уваходзіць у склад Слабодкаўскага сельсавета.
Гісторыя
У 1921—1939 гадах вёска ў складзе Браслаўскага павета Віленскага ваяводства Польскай Рэспублікі.
Алясіна
Алясі́на (, Алесина) — хутар у Астравецкім раёне Гродзенскай вобласці. Уваходзіць у склад Гудагайскага сельсавета.
Бабічы (Гудагайскі сельсавет)
Ба́бічы (, Бабичи) — вёска ў Астравецкім раёне Гродзенскай вобласці. Уваходзіць у склад Гудагайскага сельсавета.
Цілеўцы (Браслаўскі раён)
Ці́леўцы (, Тилевцы) — вёска ў Браслаўскім раёне Віцебскай вобласці. Уваходзіць у склад Слабодкаўскага сельсавета.
Да 27 сакавіка 1959 года вёска ўваходзіла ў склад Іказненскага сельсавета. У 1971 годзе да вёскі далучана вёска Ксенжаполле.
Мокравічы
Мо́кравічы (, Мокровичи) — вёска ў Бялыніцкім раёне Магілёўскай вобласці. Уваходзіць у склад Машчаніцкага сельсавета.
Байканы
У 1940—1954 гадах цэнтр Балканскага сельсавета.
Бліканы
Бліка́ны (, Бликаны) — хутар у Астравецкім раёне Гродзенскай вобласці. Уваходзіць у склад Гудагайскага сельсавета.
Да 11 лютага 1972 года хутар знаходзіўся ў адміністрацыйным падпарадкаванні Астравецкага пассавета.
Еўрапейскі тур PTC 2013/2014 – Этап 1 (снукер)
Еўрапейскі тур PTC 2013/2014 – Этап 1 (таксама вядомы як Адкрыты чэмпіянат Балгарыі 2013) — прафесійны нізкарэйтынгавы турнір па снукеры, які праходзіў з 6 па 9 чэрвеня 2013 года ў Universiada Hall, у Сафіі, Балгарыя. Прызавы фонд турніру склаў €125,000, з якіх €25,000 атрымаў пераможца.
Пераможцам турніру стаў Джон Хігінс, які перайграў на сваім шляху да тытула Братыслава Крусцева (4:0), Эндру Хігінсана (4:2), Луку Брэсэля (4:0), Шона Мёрфі (4:0), Фергала О'Браена ў чвэрцьфінале (4:2), чэмпіёна свету Роні О’Салівана ў паўфінальным матчы (4:2) і Ніла Робертсана ў фінальным паядынку з лікам 4:1. Гэтая перамога стала трэцім тытулам PTC у кар'еры 38-гадовага шатландца, а таксама першым прафесійным турнірам, выйграным Хігінсам з лістапада 2012 года (пасля нізкарэйтынгавага трафею памяці Кей Сюзан).
Прызавыя грошы
Прызавы фонд турніру склаў €125,000, як і на ўсіх астатніх турнірах серыі PTC 2013/2014, якія праходзілі ў Еўропе. Пераможца спаборніцтва атрымаў €25,000.
Рыжкаў (Бялыніцкі раён)
Ры́жкаў (, Рыжков) — вёска ў Бялыніцкім раёне Магілёўскай вобласці. Уваходзіць у склад Машчаніцкага сельсавета.
Да 15 студзеня 1965 года вёска ўваходзіла ў склад Машчаніцкага сельсавета, да 22 лютага 2012 года — у склад Эсьмонскага сельсавета.
Антанова (Цяцеркаўскі сельсавет)
Антано́ва (, Антоново) — вёска ў Браслаўскім раёне Віцебскай вобласці. Уваходзіць у склад Цяцеркаўскага сельсавета.
Гісторыя
У 1921—1945 гадах вёска ў складзе гміны Ёды Дзісенскага павета Віленскага ваяводства Польскай Рэспублікі.
Чжу Юаньчжан
Чжу Юаньчжан (храмавае імя Тайцзу; 1328—98) — кітайскі імператар (1368—98), заснавальнік дынастыі Мін.
Садзейнічаў аднаўленню эканомікі, найперш сельскай гаспадаркі, увёў фіксаваны зямельны падатак, аднавіў і пашырыў ірыгацыйную сетку, змагаўся са злоўжываннямі чыноўнікаў.
Рымдзюны
Геаграфія
Знаходзіцца за 30 км у напрамку на паўночны ўсход ад горада Астравец, за 250 км ад Гродна, за 14 км ад чыгуначнай станцыі Солы. Каля аграгарадка працякае рака Ашмянка.
Назва
Назва Рымдзюнаў балцка-літоўскага паходжання, ад антрапоніма (імя) з асновай, якую ўтрымліваюць у сабе сучасныя літоўскія антрапонімы , ,. Далей гэтая аснова звязаная з rimti «спакайнець».
Гісторыя
Рымдзюны адносяцца да Гервяцкага краю (Gervėčių kraštas), дзе да сёння захоўваецца літоўская мова ў жывым бытаванні.
У 1622 годзе сяло ў Высакадворскай воласці Віленскай эканоміі ВКЛ. У XVIII ст. вёска ўваходзіла ў Баброўніцкае войтаўства Быстрыцкага староства Віленскага павета ВКЛ. Паводле інвентара 1763 года — цэнтр Рымдзюнскага войтаўства, адносілася да Высакадворскага ключа.
Пасля трэцяга падзелу Рэчы Паспалітай (1795) вёска ў Расійскай імперыі. У ХІХ ст. належала да Варнянскай воласці Віленскага павета Віленскай губерні. Уваходзіла ў маёнтак Гервяты. У 1860 годзе належала памешчыку Івашкевічу. У 1870 годзе адносілася да Гервяцкай сельскай грамады.
У Першую сусветную вайну з 1915 да 1918 года мясцовасць займалі германскія войскі.
Пасля польска-савецкай вайны (1919—1921) апынулася ў складзе Сярэдняй Літвы, а затым з 1922 года ў міжваеннай Польскай Рэспублікі, у Гервяцкай гміне Віленска-Трокскага павета Віленскага ваяводства. У 1918—1925 гадах у Рымдзюнах дзейнічала пачатковая школа літоўскага асветніцкага таварыства Віленскага краю «Рытас», у 1933—1936 гадах — літоўская чытальня. Абедзве гэтыя ўстановы былі закрытыя польскімі ўладамі.
З 1939 года — у БССР. З канца чэрвеня 1941 года да пачатку ліпеня 1944 года пад нямецка-фашысцкай акупацыяй.
У 1940—1964 гадах цэнтр Рымдзюнскага сельсавета. У 1949 годзе створаны калгас «Світанне».
У 1994 годзе за сродкі Літоўскай Рэспублікі ў Рымдзюнах быў пабудаваны Літоўскі культурны, асветны і інфармацыйны цэнтр. У ім была заснаваная Рымдзюнская літоўская сярэдняя школа, дзейнічаў дзіцячы садок, інтэрнат для навучэнцаў і настаўнікаў (некаторыя настаўнікі ездзілі з Літвы).
У 2022 годзе літоўская школа была закрыта ўладамі Беларусі. Афіцыйнай падставай для гэтага стала тое, што, паводле зменаў у Кодэкс аб адукацыі РБ, з 1 верасня 2022 года ў Беларусі мовамі школьнага навучання з’яўляюцца толькі руская і беларуская. 12 жніўня 2022 года Міністэрства замежных спраў Літвы заявіла пасольству Беларусі ў Літве афіцыйную ноту з нагоды закрыцця літоўскіх школ у Беларусі.
Дзяржава Чола
Чо́ла (சோழர்) — старажытная дзяржава на поўдні Індыі і дынастыя, якая ў ёй правіла. Вядома з І ст. н.э.
Сталіцы: Пухар, Танджур і. Дзяржаўная мова — тамільская.
У 9 ст. трапіла ў васальную залежнасць ад дзяржавы Палаваў. Узвышэнне Чолы пачалося, калі яе правіцель Адыцья І (871—907) знішчыў дзяржаву Палаваў і захапіў яе землі. Найбольшай магутнасці дасягнула ў 10—12 ст., калі дынастыя Чола падпарадкавала амаль увесь поўдзень паўвострава Індастан, востраў Шры-Ланка (Цэйлон), Мальдыўскія астравы, нанесла некалькі паражэнняў дзяржаве Заходніх Чалук'яў, здзейсніла паходы ў Бенгалію, на Суматру і ў Мапаю.
Высокага развіцця дасягнулі земляробства, рамесніцтва і гандаль, тамільская літаратура і мастацтва. З 2-й палавіны 12 ст. пачаўся заняпад дзяржавы Чола, у 13 ст. яна стала васалам Хайсалаў і перастала існаваць. Дынастыя вядома да 18 ст.
Black Sabbath
«Black Sabbath» — англійскі рок-гурт, створаны ў Бірмінгеме ў 1968 Озі Осбарнам (вакал), Тоні Аёмі (гітара), Гізерам Батлерам (бас-гітара) і Білам Уордам (ударныя). Гурт неаднаразова змяняў склад, мае агулам 22 былых удзельнікаў. Першапачаткова створаны як гурт цяжкага блюз-рока з назвай «Earth» («зямля»), паступова пачаў уключаць у музыку акультныя і вусцішныя тэксты, якія поруч з пераналаджанымі на больш нізкі строй гітарамі і зменай назвы на «Black Sabbath» прывялі да павелічэння папулярнасці і дасягнення залатога і плацінавага статусу ў 1970-х гадоў. Як адзін з першых і найбольш уплывовых хэві-метальных гуртоў усіх часоў, «Black Sabbath» прыклаў руку да стварэння жанру дыскамі кшталту чатыры разы плацінавага «Paranoid» (1970). Гурт быў прызнаны MTV як найвялікшы метал-гурт усіх часоў. Продажы склалі больш за 50 мільёнаў дыскаў толькі ў ЗША.
Надалей праблемы Озі з алкаголем прывялі да яго зыходу з гурта ў 1979 годзе і прыходу на яго месца былога спевака «Rainbow» Роні Джэймса Дыё. Пасля пары альбомаў у такім складзе гурт перажыў у 1980-х―1990-х гадах шматлікія змены складу, меўшы ў розныя часы ў складзе Яна Гілана, Глена Х’юза, Рэя Гілэна і Тоні Марціна. У 1992 годзе на кароткі час у гурт вярнуўся Дыё, з якім быў запісаны альбом «Dehumanizer» (1992), які і дагэтуль з’яўляецца найцяжэйшым альбомам гурта. Арыгінальны склад аб’яднаўся ізноў у 1997 годзе і паспеў выпусціць канцэртны альбом «Reunion». У 2006 годзе музыкі з складу гурта перыядаў 1979—1982 і 1991—1992 гадоў (Аёмі, Батлер, Дыё і Эпіс) сабраліся зноў у выглядзе гурта «Heaven & Hell», дзе выступалі да смерці Дыё 16 мая 2010 года.
7 сакавіка 2017 года гурт абвясціў аб распадзе.
Удзельнікі гурта
Арыгінальны склад гурта:
Хуст
Хуст (Хуст) (Huszt, Chust, Chust, Hust) — горад у Закарпацкай вобласці Украіны. Цэнтр аднайменнага раёна. З 1998 года абласны цэнтр. Знаходзiцца ў Мармарошскай катлавiне, пры зліцці рэк Рыкі і Ціса. Акрамя горада ў склад Хусцкага гарадскога савета ўваходзяць сёла Зарычнэ, Кірэші і Чэрціж. Агульная плошча гарсавета — 22 км².
Гісторыя
На ўскраінах горада ўзвышаецца вулканічнага паходжання гара, на якой каля 1090 пачалося будаўніцтва замка-крэпасці (цяпер у руінах). Замак служыў для аховы доступу да саляной капальні ў Салотвіна. У 16-17 стст. за Хуст і яго замак часта ваявалі Габсбургі і сяміградскія князі, а таксама на яго нападалі туркі і татары. У 1709 годзе Франц Ракоцы склікаў ў Хусце сямiградскi сойм. Замак быў знішчаны ад буры і пажару 1766. У Хусце нарадзіўся навуковец І. Арла (1770), у 19 ст. жыў філосаф В. Даўговіч. 21 студзеня 1919 года ў Хусце сабраўся Усенародны Кангрэс венгерскіх русінаў, які стварыў Цэнтральны народны савет і прыняў далучыць Закарпацце да Украіны. 10 лістапада 1938 Хуст стаў сталіцай аўтаномнай Карпата-ўкраінскай дзяржавы, куды эвакуіраваўся ўрад А. Валошына з Ужгарада, і быў сведкам яе нацыянальна-дзяржаўнага адраджэння, а ў сакавіку 1939 года — ўзброенай барацьбы паміж Карпацкай Сеччу і чэшскімі і венгерскімі войскамі. Тут таксама сабраўся Сойм Карпацкай Украіны 15 сакавіка 1939 года. У Хусце ў 1938—1939 гадах быў двор Апостальскага адміністратара Мукачэўскай епархіі, выходзіла штодзённая газета «Новая Свабода» і дзейнічаў тэатр «Новая Сцэна». На замкавай гары пахаваныя загінулі карпацкія сечавікі. Цяпер ў Хусце працуюць фетра-фiльцэвая і абутковая фабрыкі, мэблевы камбінат, цагляна-чарапічны завод, прадпрыемствы харчовай прамысловасці, сярэднія школы (у 1921—1945 гадах была гімназія), лесатэхнічны тэхнікум, медыцынская і культурна-адукацыйныя школы. Цяпер у горадзе праводзіцца рэканструкцыя парку адпачынку і цэнтральнай часткі горада. Рэканструяваны сквер на плошчы Багдана Хмяльнiцкага.
Койданаўская воласць
Койданаўская воласць, Койданаўскае староства (да сярэдзіны XVI ст.), Койданаўскае графства (з сярэдзіны XVI ст. да канца XVIII ст.), Койданаўскі маёнтак — буйное феадальнае ўладанне ў Менскім павеце ў XVI—XIX ст. Цэнтр — Койданава. Да 1483 г. належала вялікім князям літоўскім, потым князю В. М. Вярэйскаму (Удалому), пазней Гаштольдам, з 1542 — вялікім князям Жыгімонту I Старому, Жыгімонту II Аўгусту. У 1551—1831 гг. уласнасць Радзівілаў, якія перайменавалі староства ў графства.
З 1793 г. у Мінскім павеце Расійскай імперыі. У 1791 г. у Койданаўскім графстве было 1300 валок (26 тыс. дзесяцін) пашы, 2324 сялянскія дымы. З канца XVI ст. да канца XIX ст. у воласць уваходзіла ад 20 да 66 вёсак. За ўдзел Радзівілаў у паўстанні 1830—1831 гг. маёнтак канфіскаваны ў казну, у 1878 перададзены расійскім чыноўнікам Касакоўскаму і Сакалову, якім належаў да 1917 г.
У 1924 годзе адміністрацыйна-тэрытарыяльная адзінка Койданаўская воласць, разам з Велікасельскай, Станькаўскай, Старасельскай і часткай Заслаўскай валасцей увайшла ў Койданаўскі раён БССР.
Вавяраны
Вавяра́ны (, Вавераны) — вёска ў Астравецкім раёне Гродзенскай вобласці. Уваходзіць у склад Гудагайскага сельсавета.
Смагілаўка (Бялыніцкі раён)
Смагі́лаўка (, Смогиловка) — вёска ў Бялыніцкім раёне Магілёўскай вобласці. Уваходзіць у склад Машчаніцкага сельсавета.
Да 15 студзеня 1965 года вёска ўваходзіла ў склад Машчаніцкага сельсавета, да 22 лютага 2012 года — у склад Эсьмонскага сельсавета.
Майск (Бялыніцкі раён)
Майск (, Майск; да 30 ліпеня 1964 года Пу́пса ) — вёска ў Бялыніцкім раёне Магілёўскай вобласці. Уваходзіць у склад Машчаніцкага сельсавета.
Да 15 студзеня 1965 года вёска ўваходзіла ў склад Машчаніцкага сельсавета, да 22 лютага 2012 года — у склад Эсьмонскага сельсавета.
Назва
Назва Пупса адыменнага (антрапанімічнага) паходжання, ад балцка-літоўскага імені тыпу Pupsys. У сучаснай літоўскай антрапаніміі вядомыя і вытворныя прозвішчы тыпу Pupsaitis.
Вышэй і ніжэй па рацэ Аслік (прыток Друці), на якой стаіць Пупса, — адыменныя тапонімы Эсьмоны і Боўсевічы, ад балцка-літоўскіх антрапонімаў тыпу Eis-mant’as, Bausys.
Гэтыя адыменныя тапонімы працягваюць паласу з адыменных тапонімаў, што ідзе на Бялынічы ад Талачына (а перад ім — ад Сянна і Бешанковічаў): Людвінаў, Карбатоўка, Супшынка, Рамшына, Варгуццева, Гірымшчына, Табараўшчына (ад імёнаў тыпу Liud-vin’as, Kar-but’as, Supšys, Ramšys, Vargutis, Gi-rim’as, Ta-bar’as).
Узнікненне ўсіх гэтых тапонімаў можа адносіцца да XV стагоддзя, калі пры вялікім князю Казіміры на ўсходзе і поўдні з мэтай умацавання дзяржавы рассяляліся літоўскія баяры, збольшага з тэрыторый цяперашняй Беларусі, прылеглых да сучаснай літоўскай мяжы.
Вялікія Пушчавыя
Вялі́кія Пушчавы́я (, Великие Пущевые) — вёска ў Астравецкім раёне Гродзенскай вобласці. Уваходзіць у склад Гудагайскага сельсавета.
Сцёхаў
Сцёхаў (, Стёхов) — вёска ў Бялыніцкім раёне Магілёўскай вобласці. Уваходзіць у склад Машчаніцкага сельсавета.
Да 15 студзеня 1965 года вёска ўваходзіла ў склад Машчаніцкага сельсавета, да 22 лютага 2012 года — у склад Эсьмонскага сельсавета.
Баравыя (Цяцеркаўскі сельсавет)
Баравы́я (, Боровые) — хутар у Браслаўскім раёне Віцебскай вобласці. Уваходзіць у склад Цяцеркаўскага сельсавета.
Атраднае (Браслаўскі раён)
Атра́днае (, Отрадное) — вёска ў Браслаўскім раёне Віцебскай вобласці. Уваходзіць у склад Цяцеркаўскага сельсавета.
Гісторыя
У 1921—1945 гадах вёска ў складзе гміны Ёды Дзісенскага павета Віленскага ваяводства Польскай Рэспублікі.
Да 16 верасня 1960 года вёска ўваходзіла ў склад Ёдскага сельсавета Шаркаўшчынскага раёна.
Хватаўка (Бялыніцкі раён)
Хва́таўка (, Хватовка) — вёска ў Беларусі, у Бялыніцкім раёне Магілёўскай вобласці. Уваходзіць у склад Машчаніцкага сельсавета.
Да 15 студзеня 1965 года вёска ўваходзіла ў склад Машчаніцкага сельсавета, да 22 лютага 2012 года — у склад Эсьмонскага сельсавета.
Вясёлая
Вясёлая (, Весёлая) — былы хутар у Астравецкім раёне Гродзенскай вобласці. Уваходзіў у склад Гудагайскага сельсавета.
Барадзенічы
Барадзе́нічы (, Бороденичи) — вёска ў Браслаўскім раёне Віцебскай вобласці. Уваходзіць у склад Цяцеркаўскага сельсавета.
Гісторыя
У 1921—1945 гадах вёска ў складзе гміны Ёды Дзісенскага павета Віленскага ваяводства Польскай Рэспублікі.
Астрынскія
Астрынскія — род татарскіх царэвічаў у ВКЛ, адгалінаванне крымскай дынастыі Гірэяў. Паходзілі ад царэвіча Дэўлеш-салтана, які ў 1491 трапіў на службу да Вялікага князя ВКЛ і караля польскага Казіміра IV. Род Астрынскіх некаторы час быў найбольш уплывовым татарскім родам у ВКЛ. Да сярэдзіны 16 ст. Астрынскія не ўваходзілі ў склад татарскіх харугваў, не падпарадкоўваліся татарскім харунжым, мелі права (як князі і паны) з'яўляцца ca сваім атрадам непасрэдна да гетмана.
Прадстаўнікі роду
Сын Дэўлеш-салтана Азубек-салтан (Азюбек, Узубек, ? — пасля 1540) упершыню згаданы ў 1507 г. 3 1514 г. ён і яго нашчадкі ў актах ВКЛ называюцца царэвічамі Астрынскімі (ад маёнтка Астрына, цяпер Гродзенская вобласць). Азубек-салтан удзельнічаў у цырымоніі абвяшчэння Жыгімонта II Аўгуста вялікім князем ВКЛ (1529), на Берасцейскім сойме 1533, выступаў арбітрам у спрэчках літоўскіх служылых татараў. Меў сыноў Багатыр-салтана, Джаная і Чынгіса. У 2-й палове 16 ст. царэвічы Астрынскія паступова страцілі свае землеўладанні. Іх род згас на дзецях Чынгіса.
Модель (альбом)
«Модель» — трэці студыйны альбом украінскага гурта «Океан Ельзи», выпушчаны 2001 года лэйблам «Lavina Music», перавыдадзены ў 2002 годзе.
Белабокі
Гісторыя
У 1921—1945 гадах вёска ў складзе гміны Ёды Дзісенскага павета Віленскага ваяводства Польскай Рэспублікі.
Галіцыя (Астравецкі раён)
Галі́цыя (, Галиция) — хутар у Астравецкім раёне Гродзенскай вобласці. Уваходзіць у склад Гудагайскага сельсавета.
Германішкі (Астравецкі раён)
Герма́нішкі (, Германишки) — вёска ў Астравецкім раёне Гродзенскай вобласці. Уваходзіць у склад Гудагайскага сельсавета.
Аддзяленне медыцынскіх навук НАН Беларусі
Аддзяленне медыцынскіх навук НАН Беларусі — каардынацыйны цэнтр медыцынскай навукі ў Беларусі. Створана ў 1995 годзе пад назвай Аддзяленне медыка-біялагічных навук АН Беларусі. Сучасную назву мае з 2003 года.
Гісторыя
Пасля Вялікай Айчыннай вайны, у 1947 Аддзяленне прыродазнаўчых і сельскагаспадарчых навук АН БССР было рэарганізавана ў Аддзяленне біялагічных, сельскагаспадарчых і медыцынскіх навук АН БССР. У яго складзе быў адноўлены толькі Інстытут тэарэтычнай медыцыны, дзе і сканцэнтраваліся ўсе медыцынскія даследаванні ў Акадэміі. У 1953 названы Інстытут быў пераўтвораны ў Інстытут фізіялогіі АН БССР. Інстытут імкліва развіваўся, і ў 1962, калі аддзяленне было падзелена на Аддзяленне біялагічных і медыцынскіх навук і Аддзяленне сельскаспадарчых навук, навукоўцы паслалі хадайніцтва у Савет Міністраў БССР з запытам дазволу стварыць Інстытут эксперыментальнай медыцыны. Хадайніцтва не было задаволена. Тым не менш, Пастановай Прэзідыума АН БССР у 1958 годзе быў створаны Сектар геранталогіі АН БССР, а ў 1970 у Гродне быў створаны Аддзел рэгуляцыі абмену рэчываў АН БССР.
З 1963 па 1995 медыцынскія даследаванні ў Акадэміі канцэнтраваліся ў Аддзяленні біялагічных навук. Значная ўвага стала ўдзяляцца пытанням каардынацыі навуковай дзейнасці ўстаноў Рэспублікі па праблемах фундаментальных даследаванняў. Так, у 1991 Аддзяленне біялагічных навук разгледзела пытанне аб перспектывах стварэння ў Акадэміі самастойнага Аддзялення медыка-біялагічных праблем.
Намаганні Аддзялення біялагічных навук заўважыў Прэзідыум Акадэміі і ўключыў асобным пытаннем у парадак сесіі 24-25 сакавіка 1992 г. пытанне аб утварэнні Аддзялення праблем медыцыны Акадэміі навук Беларусі.
У 1995 годзе была завершана работа па стварэнні ў Акадэміі Аддзялення медыка-біялагічных навук. Устаноўчы сход членаў Аддзялення адбыўся ў сакавіку таго ж года. 23-24 сакавіка адбылася сесія Агульнага сходу Акадэміі навук Беларусі, на якім акадэмік Валерый Мікалаевіч Гурын быў зацверджаны акадэмікам-сакратаром названага аддзялення. У склад Аддзялення ўвайшлі:
У 2003 годзе аддзяленне было пераўтворана ў Аддзяленне медыцынскіх навук НАН Беларусі.
Alphabet Inc.
Усе акцыі Google былі аўтаматычна заменены на роўную колькасць акцый Alphabet, яны працягнулі гандлявацца на Nasdaq як GOOGL і GOOG.
Градаўшчына (Астравецкі раён)
Гра́даўшчына (, Градовщина) — вёска ў Астравецкім раёне Гродзенскай вобласці. Уваходзіць у склад Гудагайскага сельсавета.
Бондараўшчына (Браслаўскі раён)
Гісторыя
У 1921—1939 гадах фальварак у складзе гміны Пераброддзе Дзісенскага павета Віленскага ваяводства Польскай Рэспублікі.
Біейкі
Біе́йкі (, Биейки) — вёска ў Браслаўскім раёне Віцебскай вобласці. Уваходзіць у склад Цяцеркаўскага сельсавета.
Гісторыя
У 1921—1945 гадах вёска ў складзе гміны Ёды Дзісенскага павета Віленскага ваяводства Польскай Рэспублікі.
Да 16 верасня 1960 года вёска ўваходзіла ў склад Ёдскага сельсавета Шаркаўшчынскага раёна.
Бікіні
Бікіні можа значыць:
Груздоўшчына
Груздо́ўшчына (, Груздовщина) — вёска ў Астравецкім раёне Гродзенскай вобласці. Уваходзіць у склад Гудагайскага сельсавета.
Пол Хантэр
Хантэр тройчы выйграваў Мастэрс ў 2001, 2002 і 2004 гадах. Акрамя таго быў пераможцам трох рэйтынгавых турніраў: двойчы адкрытага чэмпіянату Уэльса (1998, 2002) і адкрытага чэмпіянату Брытаніі ў 2002 годзе. За сваю кар'еру аформіў 114 сэнчуры-брэйкаў, у тым ліку яго вышэйшы брэйк - 146 ачкоў, зроблены ў прэм'ер-лізе ў 2004 годзе.
У сакавіку 2005 года ў Пола Хантэра выявілі шматлікія нейраэндакрынныя пухліны страўніка. Ён памёр у 2006 годзе, за 5 дзён да свайго 28-годдзя.
Сцяг Наваполацка
Сцяг Наваполацка — сцяг горада Наваполацк Полацкага раёна. Сцяг і герб зарэгістраваны у Гербавым матрыкуле Рэспублікі Беларусь ад 4 ліпеня 2002 г. № 89.
Апісанне
Сцяг уяўляе сабой прамавугольнае палотнішча блакітнага колеру з суадносінамі бакоў 1:2, у ніжняй траціне якога размешчана белая вузкая паласа, над паласой — белы гарлачык з двума белымі разгорнутымі стылізаванымі пялёсткамі.
Жукавічы (Глускі раён)
Жу́кавічы (, Жуковичи) — вёска ў Глускім раёне Магілёўскай вобласці. Уваходзіць у склад Каткаўскога сельсавета.
Да 2013 года вёска ўваходзіла ў склад Бярозаўскага сельсавета.
Бярозаўка (Глускі раён)
Да 2013 года Бярозаўка была цэнтрам Бярозаўскага сельсавета.
Геаграфія
Вёска знаходзіцца за 14 км у напрамку на паўднёвы ўсход ад горада Глуск, за 161 км ад Магілёва, за 6 км на ўсход ад аўтамабільнай дарогі. На ўсход ад вёскі працякае рака Пціч.
Гудагай (пасёлак)
Гудага́й (, Гудогай) або Станцыя Гудага́й (, Станция Гудогай)— пасёлак у Астравецкім раёне Гродзенскай вобласці. Уваходзіць у склад Гудагайскага сельсавета.
Герб Наваполацка
Герб Наваполацка — герб горада Наваполацк. Герб і сцяг зацверджаны ў Гербавым матрыкуле Рэспублікі Беларусь ад 4 ліпеня 2002 г. № 89.
Апісанне
Герб Наваполацка ўяўляе сабой іспанскі шчыт, у блакітным полі якога тры срэбныя хвалістыя паясы, над якімі сярэбраны гарлачык з двума залатымі разгорнутымі стылізаванымі пялёсткамі.
Буеўшчына (Браслаўскі раён)
Бу́еўшчына (, Буевщина) — вёска ў Браслаўскім раёне Віцебскай вобласці. Уваходзіць у склад Цяцеркаўскага сельсавета.
Гісторыя
У 1921—1945 гадах вёска ў складзе гміны Пераброддзе Дзісенскага павета Віленскага ваяводства Польскай Рэспублікі.
Валерый Аркадзевіч Рудніцкі
Валерый Аркадзевіч Рудніцкі  — беларускі вучоны ў галіне фізікі неразбуральнага кантролю. Доктар тэхнічных навук. Член Нью-Ёркскай АН (1997).
Згода
Зго́да (, Згода) — вёска ў Глускім раёне Магілёўскай вобласці. Уваходзіць у склад Каткаўскога сельсавета.
Да 2013 года вёска ўваходзіла ў склад Бярозаўскага сельсавета.
Валерый Аркадзевіч Рудніцкі
Біяграфія
Навуковыя працы па механіцы квантавага дэфармавання і кантролю фізіка-механічных характарыстык матэрыялау. Распрацаваў асновы тэорыі дынамічнага кантактавага ўзаемадеяння жорсткага індэнтара з пругкапластычнай і вязкапругкай паўпрасторамі (асяроддзямі).
Limp Bizkit
Біяграфія
Назва «Limp Bizkit» (літаральна «размяклае печыва») пайшла ад апісання стану наркатычнага ап'янення адным сябрам гурта. Гурт «Limp Bizkit» быў створаны ў 1995 годзе Дэрстам і кузенамі Рыверзам і Отам. Яны выступалі ў ваколіцах свайго роднага горада Джэксанвіл, Фларыда. У гэты час яны пазнаёміліся з рэп-гуртам «House of Pain», у якім тады іграў DJ Lethal. Хутка пасля распаду «House of Pain» DJ Lethal перайшоў у Limp Bizkit.
У 1996 годзе яны выпусцілі самотнік, які ўключаў песні як «Pollution» і «Sour». У 1997 годзе пабачыў свет першы паўнавартасны альбом — «Three Dollar Bill Y'all». Альбом не меў асаблівага поспеху, пакуль Limp Bizkit не пасябравалі з музыкамі з Korn. Шмат у чым дзякуючы Korn яны здолелі зладзіць прамоцыю свайго альбома, трапіць на MTV і «The Family Values Tour», гэтаксама як і на Ozzfest. Прарывам стаў кавер, які Limp Bizkit запісалі на гіт Джорджа Майкла «Faith».
Significant Other
Поспеху гэтага самотніка, аднак, спадарожнічаў першы скандал з удзелам Limp Bizkit. Паводле плотак, радыёстанцыям плацілі адмыслова за шматразовае стаўленне «Nookie» ў эфір, і гэта нібы стала прычынай поспеху песні. Некаторыя DJ сцвярджаюць, што Universal Music Group (бацькоўская кампанія «Interscope») плаціла 50 долараў складальнікам «play list'оў» за кожны пройгрыш «Nookie» ў эфіры. Limp Bizkit і Interscope рашуча адмаўлялі праўдзівасць гэтай гісторыі.
Больш буйны скандал грымнуў ўлетку 1999 года, калі Limp Bizkit выступалі на фестывалі «Woodstock '99». Падчас іх выступу фанаты пачалі малаціць дэкарацыі. Былі паведамленні аб шматлікіх згвалтаваннях падчас выступу гурта. Беспарадкі нарасталі пад канец выступу. Некаторыя сведкі сцвярджалі, што справакаваў выбух гвалту спявак Фрэд Дэрст, той адмаўляў, што яго выказванні ў той дзень правакавалі гвалт. Пазней на гэту тэму быў зняты кліп да самотніка «Rearranged», у якім гурт падвяргаецца суду і кары за беспарадкі на Woodstock.
Канфлікты вакол калектыву хутка пачалі зацьмяваць іхнюю музыку. У той самы год Фрэд Дэрст быў увязаны ў разборкі з Трэнтам Рэзнарам з гурта «Nine Inch Nails» і з гуртам «Slipknot». Marilyn Manson і Трэнт Рэзнар абсмяялі сярод іншых і Фрэда Дэрста ў кліпе «Nine Inch Nails» на песню «Starfuckers, Inc.».
Рэзнар пазней заяўляў, што «Limp Bizkit — лайно, і ўсе гэта ведаюць». Фрэд Дэрст папярэдзіў Рэзнара, каб ён быў асцярожны, бо Дэрст меў добрыя сувязі ў Interscope records (Рэзнар таксама запісваўся на Interscope records); гэты каментарый выклікаў шмат шуму. Дэрста абвінавачвалі ва ўжыванні мафіёзных метадаў вядзення бізнесу. Крытыка ўзмацнілася пасля таго, як менеджар гурта «Taproot» апублікаваў пагрозу, якую Дэрст пакінуў у паведамленні на аўтаадказчыку. Фрэд апраўдваўся, што яго няправільна зразумелі і што яго словы не насілі пагрозы ці негатыўнага адцення. Між тым, спявак пазней меў вельмі жорсткія разборы і з салістам Creed Скотам Стапам.
Гурт зноў завяз у скандалах у 2001 годзе падчас турне па Аўстраліі на рок-фестывалі «Big Day Out». На канцэрце ў Сіднеі, маладая дзяўчына Джэсіка Міхалік была заціснута да смерці натоўпам фанатаў перад сцэнай. Гаварылася, што Дэрст завёў натоўп і не здолеў яго зноў супакоіць.
Chocolate Starfish and the Hot Dog Flavored Water
Гурт падтрымаў новы альбом сваім турне пад назвай «Back to Basics». Падчас выступаў музыкантаў аддзяляў ад гледачоў толькі металічны плот. Акрамя таго, канцэрты спансаваліся Napster і таму былі бясплатныя.
У 2001 годзе Limp Bizkit пачаў трашчаць па швах. Борланд усё болей іграў ва ўласным праекце «Big Dumb Face» і ў інтэрв'ю выказваў незадаволенасць Limp Bizkit. Ён стаміўся ад сталых скандалаў і, акрамя таго, не жадаў сварыцца з Рэзнарам, якога вельмі паважаў. Да лета 2001 года ён пакінуў Limp Bizkit. У інтэрв'ю MTV ён сказаў, што Limp Bizkit — «распродажны гурт», а Фрэд Дэрст — эгацэнтрыст.
Гэта расцэньвалася як смяротны ўдар: Борланд часта лічыўся крэатыўным пачаткам у калектыве, у тым ліку дзякуючы яго эклектычнасці.
Сміт удзельнічаў разам з гуртам у шэрагу тураў, удзельнічаў у запісе як мінімум пяці песень з Results May Vary. Дэрст, Рыверз і гукавы інжынер з мянушкай Элвіс таксама гралі на гітарах на запісе.
Results May Vary
Альбом Results May Vary («Вынікі могуць адрознівацца») выйшаў у кастрычніку 2003 года. Хаця альбом не быў такім паспяховым, як папярэднія, ён атрымаў залатую грамату ў Злучаных Штатах, заняў трэцяе месца ў гіт-парадзе «Billboard Magazine». Водгукі крытыкаў былі рознымі, гучалі меркаванні, што альбому «бракуе формы і кірунку». Кавер на песню «The Who» «Behind Blue Eyes» меў добры поспех у радыйных гіт-парадах, аднак больш самотнікаў не выходзіла з-за таго, што Майк Сміт пакінуў гурт. Лічыцца, што болей самотнікаў з альбома выходзіць не будзе, бо ў гурт вярнуўся Уэс Борланд.
Вяртанне Борланда
У ліпені 2004 года па інтэрнэце пачалі хадзіць чуткі аб тым, што Майк Сміт пакінуў Limp Bizkit і што Уэс Борланд удзельнічаў у рэпетыцыях гурту. 8 ліпеня theprp.com афіцыйна паведамілі, што Уэс удзельнічае ў запісах гурту ў Лондане, хаця інфармацыя да 13 жніўня 2004 года так і не была пацверджана.
Афіцыйнай заявы ад гурта не паступала, але раптоўна знік web-сайт Limp Bizkit, замест якога з'явілася старонка з фотаздымкамі гурта. На іх адсутнічаў Сміт, але быў Борланд, іграючы з гуртам на рэпетыцыі, з пазначанай датай. З таго часу 13-га кожнага месяца з'яўляліся новыя здымкі з Борландам, іграючым у складзе гурту.
15 жніўня, праз два дні пасля публікацыі фотаздымкаў з Борландам, Фрэд Дэрст у эксклюзіўным інтэрв'ю thearmpit.net абвясціў аб зыходзе з гурта Майка Сміта: «''Мы вельмі задаволеныя тым, што Майк зышоў. Мы такія людзі, якія трымаюцца свайго калектыву і нашых інстынктаў, і кожны момант дзейнічаем па інтуіцыі. Майк быў не тым чалавекам. Нам было весела іграць з ім, яле мы заўсёды ведалі ўнутры, што духам ён быў не там, дзе трэба''».
Сучаснасць
Павярнуўшыся да свайго класічнага складу, у 2005 гурт запісаў міні-альбом «The Unquestionable Truth (Part 1)». Limp Bizkit прынцыпова адмовіліся суправаджаць выхад гэтага рэлізу якімі-будзь відамі раскруткі, рэкламы ці інтэрв'ю.
Пры канцы 2005 года па патрабаванні рэкард-лэйбла выйшла зборнік гітоў «Greatest Hitz».
У пачатку 2006 года канчаткова пасварыўшыся з Фрэдам Дэрстам з гурта ізноў сыходзіць Уэс Борланд. Пасля гэтага ўсялякая дзейнасць групы спынілася. Фрэд Дэрст у цяперашні момант займаецца ўласнай рэжысёрскай кар'ерай (зняў фільм «The Education of Charlie Banks»), Уэс Борланд удзельнічае ва ўласным праекце пад назвай «Black Light Burns» і ўжо выпусціў дэбютны альбом «Cruel Melody». Джон Ота з'яўляецца бубначом у новым праекце пад назвай «Stereochemix». DJ Lethal гуляе з новым хіп-хоп гуртам «La Coka Nostra». Сэм Рыверз займаецца гульнёй на бас-гітары ў розных гуртах, а таксама прадзюсаваннем.
На дадзены момант гурт фармальна існуе, бо афіцыйна не распадаўся, але прыкмет жыцця практычна не падае. Фрэд часам адпісваецца на сваім блогу MySpace, але нічога пэўнага. Часам з'яўляюцца фатаграфіі яго працы ў студыі. Але з яго словаў зразумела, што ён жадае працаваць і выпусціць альбом, але толькі з гітарыстам Уэсам Борландам.
Лагатып Google
Цяперашні афіцыйны лагатып Google выкарыстоўваецца з 1 верасня 2015. Кампанія змяніла лагатып праз месяц пасля маштабнай рэструктурызацыі. Новы лагатып па-ранейшаму з'яўляецца таварным знакам кампаніі, аднак шрыфт без засечак і з трохі мякчэйшымі колерамі выглядае больш сучасна. Лагатып выкананы ў агульным стылі з лагатыпам кампаніі Alphabet Inc., «якая паглынула» Google у пачатку жніўня.
У апошні раз Google абнаўляла сваю эмблему ў маі 2014 года, ссунуўшы літары ў ёй на два пікселі. Папярэднія тры варыянты лагатыпа былі заснаваны на дызайне, распрацаваным Рутам Кедарам, а першапачатковы варыянт быў створаны Сяргеем Брынам. У святочныя дні, дні нараджэння вядомых людзей, буйныя падзеі, такія як Алімпійскія гульні, Google замяняе свой лагатып на так званыя дудлы (англ. doodle «крэмзаць») — ілюстрацыі, анімацыі ці нават невялікія гульні, якія адносяцца да гэтых падзей. 22 сакавіка 2011 года Google атрымаў патэнт на «Google Doodle».
Дудлы
Усяго было створана звыш 2000 дудлаў. Іх праектаваннем займаецца група ілюстратараў і інжынераў кампаніі Google, якая збіраецца рэгулярна, каб правесці калектыўнае абмеркаванне і вырашыць, якія падзеі будуць святкавацца дудламі. Ідэі для дудлаў яны атрымліваюць са шматлікіх крыніц, уключаючы карыстальнікаў Google. Інжынеры імкнуцца выбіраць цікавыя падзеі і гадавіны, якія адлюстроўваюць індывідуальнасць Google і любоў да навінак. Сярод дудлаў ёсць як глабальныя, якія з'явіліся ва ўсіх краінах свету, так і дудлы, якія з'явіліся толькі ў пэўнай краіне ці некалькіх краінах. У апошні час акрамя дудлаў у выглядзе ілюстрацый усё большае распаўсюджванне атрымліваюць анімаваныя і інтэрактыўныя дудлы.
Юбілейныя дудлы
Google замяняе свой лагатып дудлам у гонар дзён нараджэння вядомых людзей, гадавін з выхаду вядомых гульняў, узвядзення помнікаў культуры і гэтак далей. Прыклады:
Абясколераны лагатып
Час ад часу Google паказвае абясколераны лагатып пасля якая адбылася катастрофы, часта на працягу некалькіх дзён. Ён з'яўляўся на хатняй старонцы Польскага гугла пасля авіякатастрофы, у якой загінуў прэзідэнт Лех Качыньскі ў красавіку 2010 года. Некалькі дзён праз эмблема выкарыстоўвалася ў Кітаі і Ганконгу, каб засведчыць павагу ахвярам землетрасення.
Леанід Захаравіч Паланецкі
Леанід Захаравіч Паланецкі — беларускі вучоны ў галіне кардыялогіі. Доктар медыцынскіх навук, прафесар.
Біяграфія
Скончыў у 1961 годзе Мінскі медыцынскі інстытут. З 1977 у Беларускім НДІ кардыялогіі (загадчык лабараторыі).
Навуковая дзейнасць
Навуковыя працы па інфармацыйных тэхналогіях для аператыўнай дыягносцікі на аснове персанальных камп'ютараў, метадах бескампрэсійнай ацэнкі артэрыяльнага ціску, неінвазійным гемадынамічным маніторынгу, медыкаментознай тэрапіі хворых с кардыягенным шокам і гіпертанічным крызісам.
Эсьмоны
Эсьмо́ны (, Эсьмоны) — вёска ў Бялыніцкім раёне Магілёўскай вобласці. Уваходзіць у склад Машчаніцкага сельсавета.
Гісторыя
У 1924—1960 і 1965—2012 гадах — цэнтр Эсьмонскага сельсавета, у 1960—1965 гадах — у складзе Машчаніцкага сельсавета.
Назва
Назва Эсьмоны антрапанімічнага паходжання, ад балцка-літоўскага двухасноўнага імені Eis-mant’as.
Імя Эйсмант(ас) складаецца з дзвюх асноў: Eis- ад eiti «ісці», eislus «ходкі, шпаркі», і Mant- ад manta «(ваенная) здабыча». Яго значэнне было «Той, хто ідзе па (ваенную) здабычу».
У аўтэнтычнай форме імя захавалася ў тапонімах Эйсманты (ля Бераставіцы і ля Гродна), Эйсмантавічы (каля Дзятлава). У больш змененым выглядзе тапонімы Есьманы і Есьманаўцы (побач паміж Валожынам і Ракавам), Есьманава (ля Мсціслава).
Абедзве іменныя формы выкарыстоўваюцца ў Перапісе вялікалітоўскага войска 1528 года: «Миколаи Еисимонтовичъ» (Горадня), «Глебъ Есмановичъ» (Новагародак).
Вышэй за Эсьмоны па рацэ Аслік (прыток Друці) — тапонімы балцкага антрапанімічнага паходжання Пупса (цяпер Майск) і Боўсевічы, ад балцка-літоўскіх антрапонімаў тыпу Pupsys, Bausys.
Гэтыя адыменныя тапонімы працягваюць паласу з адыменных тапонімаў, што ідзе на Бялынічы ад Талачына (а перад ім — ад Сянна і Бешанковічаў): Людвінаў, Карбатоўка, Супшынка, Рамшына, Варгуццева, Гірымшчына, Табараўшчына (ад імёнаў тыпу Liud-vin’as, Kar-but’as, Supšys, Ramšys, Vargutis, Gi-rim’as, Ta-bar’as).
Узнікненне ўсіх гэтых тапонімаў можа адносіцца да XV стагоддзя, калі пры вялікім князю Казіміры на ўсходзе і поўдні з мэтай змацавання дзяржавы рассяляліся літоўскія баяры, збольшага з тэрыторый цяперашняй Беларусі, прылеглых да сучаснай літоўскай мяжы.
Рымская Арменія
Рымская Арменія (Galatia) — правінцыя Рымскай імперыі, размешчаная на тэрыторыі Малой Азіі, большай частка у сучаснай Турцыі, але таксама і ў Іраке, Іране, Арменіі, Грузіі, Азербайджане.
Першыя часткі земляў, якія ўвайшлі пазней у склад правінцыі, адышлі да Рыма ў выніку паражэння пантыйскага цара Мітрыдата Еўпатара ад войскаў рымскага палкаводца Пампея (66 год да н.э.). Не здолеўшы працягваць весці вайну на два франты, застаўшыся без саюзнікаў, армянскі цар Тыгран быў пераможаны рымска-парфянскім саюзам і пазбавіўся ўсіх заваяванняў, акрамя ўласна Вялікай Арменіі і часткі земляў, захопленых у Парфіі.
Пасля заваявання Малой Азіі Рымам межы правінцыі неаднаразова змяняліся, з'яўляючыся буфернай тэрыторыяй паміж Парфіяй і Рымам, а пазней, у III—IV стст. н.э., паміж Рымам і сасанідскім Іранам. Яна з'яўлялася самай паўночна-ўсходняй правінцыяй Рымскай імперыі.
Грэм Дот
Грэм Дот (Graeme Dott; нар., , Шатландыя) — шатландскі прафесійны гулец у снукер. Чэмпіён свету 2006 года і пераможца адкрытага чэмпіянату Кітая 2007 года. Былы другі нумар сусветнага рэйтынгу (2007–2008), з сезона 2001/2002 да сезона 2008/2009 і з пачатку сезона 2010/2011 да жніўня 2013 года нязменна ўваходзіў у топ-16.